fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Saavutettavat turvakotipalvelut ovat kaikkien etu – vammaiset henkilöt kohtaavat muita useammin lähisuhdeväkivaltaa - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Lapset, nuoret ja perheet, Väkivalta
”Jokaisella on oikeus väkivallattomaan elämään. Turvakodista saat apua lähisuhdeväkivaltaan ja sen uhkaan ympärivuorokauden ilmaiseksi. Vamma tai toimintarajoite ei ole este avunsaamiselle. Turvakoti suojaa väkivallalta.”
Esteettömyyden taso vaihtelee turvakotikohtaisesti. Jokaiselle vammaiselle henkilölle löytyy kuitenkin turvakotiverkostosta turvakotipaikka. Jotta jokaiselle löytyisi akuutissa kriisissä juuri hänelle parhaiten sopiva turvakotipaikka, tarvitaan yksityiskohtaisempaa ja saavutettavampaa tietoa esteettömyydestä.
Tuotamme tänä syksynä Invalidiliiton Esteettömyyskeskus ESKE:n kanssa turvakotikontekstiin luodun tarkistuslistan fyysisten tilojen esteettömyyden tarkistamiseksi. Listan avulla jokaisen turvakodin esteettömyydestä saadaan yksityiskohtaista tietoa. Tiedot kootaan osoitteeseen nollalinja.fi/turvakoti, joista jokainen ammattilainen ja turvakodin mahdollinen asiakas voi tarkistaa lähimmän turvakodin esteettömyyden.
Nykytilanteessa vain Nollalinjan päivystäjät ja turvakotien henkilöstö näkevät eri turvakotien itse ilmoittamat esteettömyystiedot, eikä näiden tietojen tuottamiseen ole käytetty yhtenäistä kriteerilistaa.
Itsearvioinnin toivotaan myös kannustavan turvakoteja kehittämään tilojensa fyysistä esteettömyyttä, jotta jatkossa entistä useampi turvakoti olisi yhdenvertaisesti kaikkien käytettävissä.
Vammaiset henkilöt kokevat useammin väkivaltaa kuin vammattomat
Kouluterveyskyselyn mukaan toimintarajoitteisilla nuorilla on kaksinkertainen todennäköisyys kokea fyysistä väkivaltaa vanhempien tai muiden huoltapitävien aikuisten toimesta.
Sisäministeriön teettämän selvityksen mukaan vammaisten naisten väkivaltakokemukset ovat kaksin-kolminkertaisia muihin naisiin verrattuna. Selvityksessä todetaan, että naisten väkivaltakokemukset yleensä ja myös suurin osa henkirikoksista tapahtuu lähisuhteissa.
Vappu Viemerön tutkimuksessa vammaisten naisten kokemasta väkivallasta korostuu erityisesti lähisuhdeväkivalta. Vammaisuus voi myös vaikeuttaa avun hakemista. Vaikka vammaisten kokemasta väkivallasta ja lähisuhdeväkivallasta tarvitaan lisää tutkimuksia ja tilastoitua tietoa, jo tiedossa olevat kertoimet osoittavat tarpeen kehittämistoimille.
Fyysisen esteettömyyden lisäksi saavutettavuuteen ja esteettömyyteen liittyvät myös tiedon saavutettavuus ja ymmärrettävyys vamman edellyttämällä tavalla.
Ammattilaisten koulutus, asenteet ja asiakaskohtaamiset ovat osa palveluiden saavutettavuutta
Kouluttautuminen, asioihin perehtyminen ja erilaisiin tilanteisiin varautuminen sekä yhteistyön tekeminen vammaispalveluja järjestävien tahojen ja vammaisjärjestöjen kanssa edistävät ammattilaisten valmiutta tukea vammaista henkilöä.
Vammainen henkilö tulee ensisijaisesti kohdata ihmisenä, eikä hänen vammansa kautta. Myös vammainen lapsi tulee kohdata turvakodissa ensisijaisesti lapsena ja varmistaa hänen oman äänensä kuuluminen.
Ammattilaisen on tärkeää antaa tietoa oikeuksista ja palveluista
Vammaiset henkilöt eivät ole aina tietoisia, miten hakeutua avun ja tuen piiriin. Ongelmaa lisää myös se, että kaikki eivät ole saaneet seksuaalikasvatusta tai tietoa omista oikeuksistaan ja rajoistaan. Ammattilaisten tärkeä tehtävä onkin vahvistaa asiakkaan uskoa omiin rajoihin ja oikeuksiin, sekä antaa tietoa palveluista ja oikeudesta saada tarvittaessa apua.
Pieneltä vaikuttavat yksityiskohdat voivat muodostaa vammaiselle henkilölle esteen tulla turvakotiin.
Epätietoisuus siitä voiko avustaja tulla mukaan turvakotiin, entä opas- tai avustajakoira, onko turvakodissa tarvittaessa tulkkausta saatavilla, miten varmistetaan esteetön kyyti turvakotiin ja kenelle menee sen kulut?
Muun muassa näihin kysymyksiin saat vastaukset perehtymällä uusittuun Tiedä ja toimi -korttiin sekä esitteeseen ”Lähisuhdeväkivaltaa kohdanneille vammaisille henkilöille on tarjolla apua”.
Blogitekstin kirjoittamiseen on osallistunut myös erityisasiantuntija Suvi Nipuli THL:n valtion palvelut -osastolta.
Vammaiset henkilöt lähisuhdeväkivallan uhreina (Tiedä ja toimi, THL, 2020)
Lähisuhdeväkivaltaa kohdanneille vammaisille henkilöille on tarjolla apua (Esite, THL, 2020)
Tanja Koivula erityisasiantuntija Valtion erityispalvelut, THL
Sanna Leppäjoki-Tiistola järjestöasiantuntija Invalidiliitto
Johanna Hätönen esteettömyysasiantuntija Invalidiliiton Esteettömyyskeskus ESKE
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.